Meryem Uzerliová

Meryem Sarah Uzerli (* 12. august 1983, Kassel, Nemecko) je turecko-nemecká herečka a modelka, ktorú preslávila postava Hürrem Sultan v tureckom televíznom seriáli, Sultán (Muhteşem Yüzyıl; 2011 – 2013), za ktorú získala uznanie a mnohé ocenenia, vrátane Golden Butterfly Award."Onu ancak ölüm durdurur - hurriyet.com.tr"

Meryem sa narodila v Kasseli v Nemecku. Ako herečka debutovala v menších nemeckých inscenáciách. Neskôr sa objavila v televízny seriáloch Polícia Hamburg (2010) a Ein Fall für zwei (2010). Tiež si zahrala v nemeckých filmoch, ako Journey of No Return (2010) a Jetzt aber Ballett (2010). Koncom roka 2010 ju Meral Okay obsadil do hlavnej role tureckého televízneho seriálu Sultán (Muhteşem Yüzyıl; 2011 – 2013). Počas svojej kariéry sa objavila v množstve reklám a je tvárou veľa značiek. V roku 2012 ju GQ Turkey označil za Ženu roka

 Detstvo 
Meryem Uzerliová sa narodila 12. augusta 1983 v meste Kassel v Nemecku. Jej otec, Hüseyin, je Turek a matka Ursula, ktorá je tiež herečka, je Nemka. Žije v prostredí dvoch odlišných kultúr, preto má svoje rezidencie v Berlíne aj Istanbule. Jej rodným jazykom je nemčina, ale plynule hovorí turecky aj anglicky. Má dvoch starších bratov a sestru Canan, ktorá je džezová hudobníčka. Počas štúdia na Freie Waldorf School v Kasseli sa zapájala do množstva divadelných projektov. V rokoch 2000 až 2003 študovala herectvo na Schauspiel Studio Frese v Hamburgu. Po dokončení štúdia si zahrala menšie roly v nemeckých inscenáciách.

 Osobný život 
Po tom, čo opustila Turecko, oznámila, že sa rozišla so svojím priateľom, Canom Ateşom, po zistení nevery. 10. februára 2014 porodila dcéru menom Lara Jemine.

Povrávalo sa, že bola vo vzťahu s jej bývalým hereckým kolegom, Ozanom Güvenom, ktorý v seriálu Sultán stvárnil postavu Rüstema Pašu. Uzerliová neskôr na svojom Facebooku uverejnila, že vzťah s Güvenom nie je pravda.

 Filmografia 

FilmRokNázovRolaPoznámky2008Menage A TroisMadelineKrátky filmJetzt vorbei2009Das total verrückte WochenendeProstitútkaWiedergeburtKrátky filmThe LineAnnaKrátky filmSchulterblickKrátky filmLauf um deine LiebeKrátky filmLUMEKrátky filmSterne über dem EisŠtudentka2010Journey of No ReturnLetuškaDas ist ja das Leben selbstThe Dark Chest of Wonders Krátky filmUrbane DaterKrátky filmLover's GuideMaraKrátky film2016Annemin YarasıMarijaHlavná rolaÖteki TarafHlavná rolaTelevíziaRokNázovRolaPoznámky2008Ein total verrücktes WochenendeInga LindströmBrittaProtagonistka2009HayatTrailer2010Der StaatsanwaltEpizóda: „Mordswut“Polícia HamburgEpizóda: „Alles Lüge“Ein Fall für zweiAnkelEpizóda: „Verlust“Jetzt aber BallettSasha KitanoTV filmWALF: We All Love FootballLenaTV seriál2011 – 2013SultánHürrem SultanHlavná rola2016Gecenin KraliçesiSelinHlavná rola2016 – súčasnosťEşkiya Dünyaya Hükümdar OlmazSuziVedľajšia rola

 Referencie 

 Externé odkazy 

 Meryem Uzerli: The Magnificent Hürrem Sultan (ang.)

 Zdroj 

Kategória:Nemecké televízne herečky
Kategória:Turecké televízne herečky
Kategória:Nemecké filmové herečky
Kategória:Turecké filmové herečky
Kategória:Nemecké osobnosti tureckého pôvodu
Kategória:Turecké osobnosti nemeckého pôvodu
Kategória:Osobnosti z Kasselu